उत्तराखण्ड में देवी भगवतीदुर्गा के नौ रूपों के अतिरिक्त अन्य अनेकों स्थानीय रूप हैं। इसमें नन्दा, राजराजेश्वरी, चन्द्रबदनी, सुरकण्डा, भ्रामरी, मठियाणा, कुंजापुरी, धारीदेवी, ज्वालपा, भराड़ी, गढ़देवी, कंसमर्दिनी, पाताल भुवनेश्वरी, अनुसूया, झूलादेवी, भद्रकाली, कालीमठ, बाराही आदि हैं। जन सामान्य में इनको लोक मातृदेवी कहा जाता है, जिन्हें विभिन्न जाति/समुदायों में कुल/इष्ट देवी की उच्च प्रतिष्ठा प्राप्त होती है। झालीमाली भी इन्हीं लोकदेवियों में शामिल है।